Tiririca

Tiririca, kies vera nomo estas Francisco Everardo OLIVEIRA SILVA (naskiĝis en Itapipoca, Brazilo, la 1-an de majo 1965) estas brazila humuristo, kantisto kaj politikisto.

 Biografio 
Naskita ĉe Itapipoca la 1-an de majo 1965, li komencis labori kiel cirka artisto jam je la aĝo de 8 jaroj. Kiel klaŭno, li komencis precize ekde tiu ĉi epoko havi la kromnomon Tiririca, kiun unuafoje lia patrino donis al li.

En la knabaĝo li komencis prezentiĝi en la haloj kaj en pluraj vilaĝfestoj de la Nordorienta Brazilo. En ĉi epoko, lia famo kreskegis kaj Tiririca transpasis la rekordojn de televida spektantaro. Estas de tiu ĉi epoko lia unua KD, kiu entenis la kanzonon Veja os cabelos dela, kiu famiĝis pro esti kaŭzinta kontraston kaŭzitan de rasista interpreto de la teksto. Tial la KD estis retirita el la vendejoj kaj Tiririca akuzita, sed poste absolvita.

En 1997 li surdiskigis Tiririca, sian duan KD-n, kaj en 1999 Dança da Rapadura, la trian.

 Politiko 
En 2010 li kandidatiĝas kiel federacia deputito por la Partido da República kun la slogano: O que é que faz um deputado federal? Na realidade, eu não sei. Mas vote em mim que eu te conto (Kion faras federacia deputito? Vere mi ne scias, sed voĉdonu min kaj mi klarigos al vi).

Multaj, inter kiuj la Revista Época, akuzis lin pri analfabeteco, kaj do neelektebleco . Male, la 3-an de oktobro 2010, Tiririca estas elektata kiel deputito kun 1.348.295 voĉdonoj (6,35%) . La jura defendo de Tiririca estus alportinta ke lia supozita analfabeteco estas disleksispeco, kiu malebligas al li la uzadon de la skribado. La Revista Época publikigis videon portretantan lin subskribanta aŭtografojn Tiririca não tem como provar que sabe escrever  el correiodoestado.com. Trans tiuj polemikoj, Tiririca estas la unua stratartisto elektita al la Federacia Kongreso.

 Citaĵo 

maldekstra|eta|220ra|
 Diskaro 
 1990: Veja os cabelos dela
 1997: Tiririca
 1999: Dança da Rapadura

 Eksteraj ligiloj 

 Kanzonoj de Tiririca en terra.com.br

 Notoj kaj referencoj 

Kategorio:Brazilaj kantistoj
Kategorio:Brazilaj politikistoj